بغداد میں بم دھماکہ دسیوں لوگ جان بحق و زخمی

عراق کے دارالحکومت بغداد میں دو الگ الگ بم دھماکوں میں کم سے کم چار افراد جاں بحق اور متعدد دیگر زخمی ہو گئےہیں۔

خبر کا کوڈ: ۴۲۳۰۲۵

تاریخ: ۰۴ آذر ۲۰۱۶ - ۱۷:۰۳

رسا نیوز ایجنسی کی رپورٹ کے مطابق عراقی پولیس نے ان دونوں دھماکوں میں جاں بحق اور زخمی ہونے والوں کی تعداد کی تصدیق کرتے ہوئے کہا : بغداد کے محلے التاجی میں ایک بم دھماکے میں دوعام شہری جاں بحق اور دو دیگر زخمی ہوگئے۔

بغداد پولیس نے کہا : دوسرا بم دھماکہ عامریہ محلے میں ہوا جس میں دوعام شہری جاں بحق اور سات دیگر زخمی ہوگئے ۔ اس سے پہلے جمعے کو بھی بغداد کے رہائشی علاقوں میں بم دھماکے اور راکٹوں کے حملوں میں کم سے کم پندرہ افراد جاں بحق اور چالیس زخمی ہوگئے تھے ۔

عراق میں اقوام متحدہ کے نمائندے نے بتایا : اگست کے مہینے میں عراق میں دہشت گردانہ حملے میں چھے سو اکانوے افراد جاں بحق اور ایک ہزار سے زائد زخمی ہوئے ہیں ۔

دوسری جانب صوبہ الانبار کی آپریشنل کمان کے سربراہ ولید الدلیمی نے کہا : دہشت گرد گروہ داعش نے رطبہ شہر کی پانی کی سپلائی لائن کو دھماکے سے اڑا دیا ہے جس کی وجہ سے اس علاقے میں پانی کی سپلائی مکمل طور پر منقطع ہو گئی ہے۔